આમ તો હવે ત્યાં હતું પણ કોણ ? જનમ ધરીને પરિવારમાં તો એક માને જોયેલી. તે પણ દીકરી વળાવવાની વાટ જોતી હોય તેમ લગન પછી તરત ચાલી ગઈ પરલોકે. ઘર હતું તે ભચીબાઈને સંભાળવા આપી દીઘેલું. અજયે તો ભચીબાઈનેં પત્ર લખી દીઘેલો અને તે વખતે પણ છેક છેલ્લી ઘડીએ અંદરથી એમ થયેલું કે, ના શા માટે હવે બધું નવેસરથી જોવું-વિચારવું એના કરતાં જે બન્યું તે મનની બંધ કિતાબમાં જ ભલે પડ્યું રહેતું. પણ અજયે રીતસર તૈયાર જ કરી. કેટકેટલી સમજાવી, નીકળતી વખતે પણ ખૂબ પ્રેમથી સધિયારો આપ્યો. ઉત્સાહથી બધું પેક કર્યુ. આખરે –